It-tadam isebbaħ platt, kemm bid-dehra u kemm bil-kulur. Kultant insibu nixtru tadam li jkun qisu tal-istampi u ħasra titliflu d-dehra tiegħu meta tqattgħu jew tagħsru. Din ir-riċetta tħalli t-tadam fil-forma sħiħa tiegħu, imma mimli bil-kuskus. Dan il-platt jista' jkun ikla ħafifa, tista' sservih bħala l-ewwel platt, kif ukoll bħala kontorn ta' laħam jew tiġieġ. Ħin: 40 minuta Kwantità: 12 12-il tadama mit-tond ftit kbar u biz-zokk Meraq ta' lumija 4 tiniet imqaddin, imqattgħin irqiq 2 mgħaref lewż inkaljat ħafif u mkisser 1⁄2 kuċċarina trab tal-kannella Mgħarfa meraq tal-lumi Sinna tewm, misħuqa 2 mgħaref nagħniegħ frisk, imqatta' Żejt taż-żebbuġa Melħ u bżar mitħun frisk Tħejjija: Aqta' barra l-kappell ta' kull tadama u ħallih biz-zokk. B'kuċċarina neħħi l-ġewwieni biż-żerriegħa tan-nofs. Poġġi t-tadam vojt f'dixx midluk biż-żejt taż-żebbuġa. Saħħan il-forn għal temperatura ta' 200°C. Żid misħun biżżejjed mal-meraq ta' lumija sħiħa sakemm ikollok 250 ml. Poġġi l-kuskus fi skutella żgħira u ferra' l-misħun fuqu, u ħallih joqgħod għal 10 minuti. Tella' l-kuskus b'furketta u żid it-tin, il-lewż u t-trab tal-kannella, melħ u bżar, u ħawwad. Imla' t-tadan fid-dixx bit-taħlita tal-kuskus , poġġi l-għatu fuq kull waħda u idlikhom biż-żejt taż-żebbuġa. Aħmi għal 15-il minuta. Fi skutella ħallat flimkien il- yoghurt , it-tewm, mgħarfa meraq tal-lumi u n-nagħniegħ, u servih mat-tadam. Ippruvajtha din ir-riċetta ta' tadam mimli bil-kuskus ? Għoġbitek? Ħalli l-kummenti u r- rating tiegħek hawn taħt u agħfas share biex inkomplu nwasslulek aktar riċetti li jogħġbuk.